**Morten Remar**


***Manden med stenansigtet – Amanda Miller 2***

**Forfatteren og musikeren Morten Remar er nu tilbage med en bog om Amanda Miller, hvis familietragedie hjemsøger hende. Traumerne fra barndommen kommer – måske for - tæt på, da hun sættes på sagen om et formodet selvmord i en skov.**

I den første Amanda Miller-bog, *Kvinden under jorden*, lærte vi, at Amandas far, mor og søster blev slået ihjel, da hun var 10 år, af manden med stenansigtet. I denne fortsættelse er manden med stenansigtet fundet død ude i en skov, og politiet formoder, at der er tale om selvmord. For at blive på sagen må Amanda Miller skjule sin personlige relation til den mand, der dræbte hendes familie.

Samtidig følger vi efterforskningen om den misogyne Kenny Anker, som bliver overfaldet, mens han skal bekende sine synder om at have været en voldelig ægtemand og narkosmugler. Drabet på Kenny Anker ligner et rituelt og religiøst betinget mord, og Amandas makker Ole Madsen besøger den afdødes forældre.

* **Forfatteren deltager i interviews på Krimimessen i Horsens den 29.-30. marts 2025**

****

**Morten Remar (f. 1960)** er bosat i Viborg med sin familie og hunden Buster. Morten Remar er musiker i hitbandet Back to Back og debuterede som forfatter i 2016 med krimien *AMO*, hvortil han siden har udgivet fem krimier. Han står bag krimiserien om drabsefterforskeren Amanda Miller, hvor første bind i serien udkom i foråret 2024, og derudover har han skrevet den afsluttede Fink-serie. Ligeledes samarbejder Morten Remar bl.a. med David Garmark og Tommy Thorsteinsson, hvor de er aktuelle med Hoff-serien. Fotograf: Annie Ariel Lassen.

**For yderligere information kontakt:**

Pressechef Cathrine Hedegaard, cathrine.hedegaard@forlagetfalco.dk tlf.: 23 96 10 02.